सहिद स्मारक लिग : पूर्ण दर्शक क्षमतामा हुने
अखिल नेपाल फुटबल संघ (एन्फा) ले शुक्रबार पत्रकार सम्मेलन गर्दै सहिद स्मारक लिग ‘ए’ डिभिजन २०७८ को तयारी पूरा भएको जनाएको छ । एन्फाका अनुसार लिगका खेल पूर्ण दर्शक क्षमतामा हुन सक्नेछ र कोभिड–१९ को समस्या देखिएकामा त्यसको सम्पूर्ण आर्थिक जिम्मेवारी उसले आफै बेहोर्ने छ ।
काठमाडौँ — अखिल नेपाल फुटबल संघ (एन्फा) ले शुक्रबार पत्रकार सम्मेलन गर्दै सहिद स्मारक लिग ‘ए’ डिभिजन २०७८ को तयारी पूरा भएको जनाएको छ । एन्फाका अनुसार लिगका खेल पूर्ण दर्शक क्षमतामा हुन सक्नेछ र कोभिड–१९ को समस्या देखिएकामा त्यसको सम्पूर्ण आर्थिक जिम्मेवारी उसले आफै बेहोर्ने छ ।लिगमा दर्शक आकर्षित गर्न टिकट मूल्य पनि कम गरिएको छ । त्यसअनुसार भीआईपीमा उपलब्ध हुने कम टिकट ५ सय रुपैयाँको हुनेछ भने साधारण प्यारापिटका बढी टिकट भने १ सय मूल्यको मात्र हुनेछ । लिगका निर्देशक सन्जीव मिश्रले टिकट मूल्य कम राखिनु पछाडि लिग धेरैभन्दा धेरैले हेर्न सकोस् भन्ने रहेको बताए ।एन्फा महासचिव इन्द्रमान तुलाधरले यसपल्टको लिग सप्ताहन्त सोचअनुसार हुने बताउँदै प्रत्येक शुत्रबाmर र शनिबार दशरथ रंगशालामा दुई–दुई खेल हुने जानकारी दिए । त्यसमध्ये पहिलो खेल १ बजे हुनेछ भने दोस्रो खेल साढे ४ बजे हुनेछ । दोस्रो खेलको दोस्रो हाफ फ्लडलाइटमा हुनेछ ।मंसिर ३ देखि हुने प्रतियोगिताका खेल सातदोबाटोस्थित एन्फा कम्प्लेक्स र च्यासलको फुटबल मैदानमा पनि हुनेछन् । तुलाधरका अनुसार यसपल्टको लिगका लागि पोखराको रंगशाला पनि प्रयोगमा आउन सक्नेछ र यसका लागि गृहकार्य भइरहेको छ । लिगका केही चरणका खेल पोखरामै हुनसक्ने सम्भावना रहेको पनि उनले बताए ।महासचिव तुलाधरले भने, ‘पोखरामा केही चरणका खेल हुनेछन् र यसका लागि हामीले छलफल गरिरहेका छौं । मनाङ मस्र्याङ्दीले केही खेल गृहमैदानको रूपमा पोखरामा गराउन प्रस्ताव पनि गरेको छ ।’ कतार एयरवेजले मुख्य प्रायोजकका रूपमा प्रतियोगिता आयोजनाका लागि एक करोड ५० लाख रुपैयाँ प्रदान गर्नेछ । प्रतियोगिताको बजेट भने साढे ६ करोड रुपैयाँ रहेको छ ।